Diari Oficial de la Generalitat Valenciana


Sumari del DOGV 7584, del 03-08-2015 (2015/6954)

DECRET 121/2015, de 31 de juliol, del Consell, pel qual nomena consellera del Consell d'Administració de Ferrocarrils de la Generalitat Valenciana.
---------------------------------------------------------------------------------------------------------------------------------------------------

### Dades del document

Número de DOGV
:   7584

Data del DOGV
:   03-08-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6954


Data del document
:   31-07-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

DECRET 121/2015, de 31 de juliol, del Consell, pel qual nomena consellera del Consell d'Administració de Ferrocarrils de la Generalitat Valenciana. [2015/6954]  
Segons que estableix l'article 5.1 de la Llei 4/1986, de 10 de novembre, de la Generalitat, de Creació de l'Entitat Ferrocarrils de la Generalitat Valenciana, aquesta estarà regida per un Consell d'Administració, compost per un president, un vicepresident i els consellers.  
  
Al seu torn, de conformitat amb la disposició addicional novena de la Llei 1/2013, de 21 de maig, de la Generalitat, de Mesures de Reestructuració i Racionalització del Sector Públic Empresarial i Fundacional de la Generalitat, en relació amb l'article 99 de la Llei 5/2013, de 23 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, formarà part del Consell d'Administració un representant de la conselleria competent en matèria de sector públic empresarial.  
Per la seua banda, l'article 36.b de l'Estatut de Ferrocarrils de la Generalitat Valenciana, aprovat pel Decret 144/1986, de 24 de novembre, del Consell, disposa que quedarà reservat al Consell «el nomenament dels consellers del Consell d'Administració a proposta del conseller d'Obres Públiques, Urbanisme i Transports (en l'actualitat, de la consellera d'Habitatge, Obres Públiques i Vertebració del Territori), el coneixement de la seua actuació i, si és el cas, la remoció o renovació dels seus membres».  
El Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, en l'article 10 assigna a la Conselleria d'Habitatge, Obres Públiques i Vertebració del Territori les competències en matèria de transports.  
Per tot això, a proposta de la consellera d'Habitatge, Obres Públiques i Vertebració del Territori i amb la deliberació prèvia del Consell, en la reunió del dia 31 de juliol de 2015,  
  
  
DECRETE  
  
Article únic  
El nomenament d'Ángeles Cuenca García, directora general del Sector Públic, Model Econòmic i Patrimoni, com a consellera del Consell d'Administració de Ferrocarrils de la Generalitat Valenciana.  
  
  
DISPOSICIÓ FINAL  
  
Única  
El present decret tindrà efectes des del dia que es publique en el Diari Oficial de la Comunitat Valenciana.  
  
València, 31 de juliol de 2015  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques   
i Vertebració del Territori,  
MARÍA JOSÉ SALVADOR RUBERT